Mikilvægt samstarf á heimsmeistaramóti Íslenska hestsins 2011 20. ágúst 2011 Fimm íslensk fyrirtæki kynntu vörur sínar og þjónustu í sameiginlegu sýningartjaldi á Heimsmeistaramóti hestsins í St. Radegund í Austurríki í ágústbyrjun . Hagsmunaaðilar í hrossarækt og hestamennsku stóðu fyrir kynningu undir merkjum Íslenska hestatorgsins . Fimm íslensk fyrirtæki kynntu vörur sínar og þjónustu í sameiginlegu sýningartjaldi á Heimsmeistaramóti hestsins í St. Radegund í Austurríki í ágústbyrjun . Hagsmunaaðilar í hrossarækt og hestamennsku stóðu fyrir kynningu undir merkjum Íslenska hestatorgsins . Þá buðu Hestheimar og Kálfholt hestaferðir upp á hestatengda ferðamennsku , Matís kynnti DNA-greiningar á hestum og Landsmót hestamanna kynnti Landsmót 2012 í Reykjavík . " Heimsleikar íslenska hestsins , sem og aðrar alþjóðlegar hestasýningar , eru mikilvægur markaðsgluggi fyrir þá sem vinna með íslenska hestinn , bæði í hrossarækt og ferðaþjónustu , " segir Hulda G. Geirsdóttir , framkvæmdastjóri Félags hrossabænda og verkefnisstjóri Hins íslenska hestatorgs , um þátttökuna á Heimsmeistaramótinu . Um samstarfið á sýningunni hafði Hulda þetta að segja : " Við teljum samstarfið og yfirumsjón Íslandsstofu með slíkum sýningum algert lykilatriði , enda flestir þeirra sem að kynningunni koma of smáir til að standa í slíku einir og því betra að koma saman undir merkjum Íslands . Við höfum um árabil átt mjög gott samstarf við Íslandsstofu , áður Útflutningsráð , á heimsleikunum og náð góðum árangri í okkar kynningarstarfi á þeim vettvangi . Við vorum mjög ánægð með framlag Íslandsstofu á HM 2011 og þá athygli sem Ísland og íslensk hrossarækt fengu . " Aðalsteinn H. Sverrisson hjá Íslandsstofu tekur undir mikilvægi samvinnu á mótinu og segir jafnframt : " Heimsmeistaramótið er einn stærsti vettvangur íslenska hestsins um allan heim en alls hafa 19 þjóðir keppnisrétt á mótinu . Þetta er því frábært tækifæri fyrir íslensk fyrirtæki til að kynna sig og selja vörur sínar . "